Slang pik slangghoeroeJohan Marais Een van Suid-Afrika se slangghoeroes, Johan Marais, is in die hospitaal opgeneem nadat ŉ pofadder hom gepik het. Marais het aan Beeld gesê hy was besig met opleiding toe die slang hom gepik het. Hy wou aan mense wys hoe vinnig ŉ pofadder iemand kan aanval, iets wat hy al vir 35 jaar doen. Marais het sy skoen se sool na die slang uitgestrek. Die slang het egter nie sy sool aangeval nie, maar vir Marais deur die kant van sy skoen gepik. “Die was baie seer, maar nie naastenby so erg as om na Justin Bieber se musiek te luister nie,” het hy uit sy hospitaalbed in Krugersdorp geskerts.